# คาไซ
คาไซ  เป็นนครที่ตั้งอยู่ทางตอนใต้ของจังหวัดเฮียวโงะ ประเทศญี่ปุ่น ณ วันที่ 1 พฤษภาคม ค.ศ. 2024 นครคาไซมีจำนวนประชากร 40,832 คน มีความหนาแน่นของประชากร 270 คนต่อตารางกิโลเมตร มีขนาดพื้นที่ 

 ภูมิศาสตร์ 
นครคาไซตั้งอยู่เกือบใจกลางของที่ราบฮาริมะ โดยมีป่าไม้ทางตอนเหนือและภูเขาเตี้ย ๆ ทางตอนใต้ เมืองนี้มีความกว้างและยาวประมาณ 12.4 กิโลเมตรในแนวตะวันออก-ตะวันตก และ 19.8 กิโลเมตรในแนวเหนือ-ใต้ แม่น้ำสายหลักที่ไหลผ่าน ได้แก่ แม่น้ำมังงันจิ ซึ่งเป็นสาขาหนึ่งของแม่น้ำคาโกะ และแม่น้ำฟุกโกจิ ซึ่งเป็นสาขาหนึ่งของแม่น้ำมังงันจิ

 เทศบาลข้างเคียง 
 จังหวัดเฮียวโงะ
 นครฮิเมจิ
 นครคาโกงาวะ
 นครโอโนะ
 นครนิชิวากิ
 นครคาโต
 เมืองทากะ
 เมืองอิจิกาวะ
 เมืองฟูกูซากิ

 ภูมิอากาศ 
คาไซมีภูมิอากาศแบบอบอุ่นชื้นกึ่งเขตร้อน (Köppen Cfa) มีลักษณะเด่นคือฤดูร้อนที่อบอุ่นและฤดูหนาวที่เย็นสบาย มีหิมะตกเล็กน้อยถึงไม่มีเลย อุณหภูมิเฉลี่ยรายปีในคาไซอยู่ที่ 14.9 °C ปริมาณน้ำฝนเฉลี่ยรายปีอยู่ที่ 1,606 มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิสูงสุดเฉลี่ยอยู่ในเดือนสิงหาคม อยู่ที่ประมาณ 26.8 °C และต่ำสุดในเดือนมกราคม อยู่ที่ประมาณ 3.5 °Cข้อมูลภูมิอากาศของคาไซ

 สถิติประชากร 
ตามข้อมูลสำมะโนประชากรของญี่ปุ่นสถิติประชากรคาไซ จำนวนประชากรของคาไซค่อนข้างคงที่ในช่วง 70 ปีที่ผ่านมา

 ประวัติศาสตร์ 
พื้นที่ของนครคาไซในปัจจุบัน เดิมอยู่ในแคว้นโบราณที่ชื่อแคว้นฮาริมะ ต่อมาในยุคเอโดะ ส่วนใหญ่ของพื้นที่แห่งนี้เป็นที่ดินเท็นเรียวซึ่งอยู่ภายใต้การปกครองโดยตรงของโชกุนโทกูงาวะ โดยมีพื้นที่ส่วนเล็ก ๆ ที่อยู่ภายใต้การควบคุมของแคว้นศักดินาฮิเมจิ

เมื่อมีการจัดตั้งระบบเทศบาลเมื่อวันที่ 1 เมษายน ค.ศ. 1889 หมู่บ้านโฮโจก็ได้รับการจัดตั้งขึ้นโดยอยู่ภายในอำเภอคาไซ หมู่บ้านโฮโจได้รับการยกฐานะเป็นเมืองเมื่อวันที่ 15 มกราคม ค.ศ. 1955 ต่อมาเมื่อวันที่ 1 เมษายน ค.ศ. 1967 เมืองโฮโจได้รวมเข้ากับเมืองใกล้เคียงอย่างเมืองอิซูมิและเมืองคาไซ เพื่อจัดตั้งเป็นนครคาไซ

 การเมืองการปกครอง 
นครคาไซมีรูปแบบการบริหารแบบนายกเทศมนตรี–สภา โดยมีนายกเทศมนตรีที่มาจากการเลือกตั้งโดยตรง และสภาเทศบาลนครเป็นระบบสภาเดียวซึ่งประกอบด้วยสมาชิก 15 คน นครคาไซเป็นเขตเลือกตั้งที่ให้มีสมาชิก 1 คนในสภาจังหวัดเฮียวโงะ ในแง่ของการเมืองระดับประเทศ นครคาไซเป็นส่วนหนึ่งของเขตเลือกตั้งจังหวัดเฮียวโงะที่ 4 ในการเลือกตั้งสภาผู้แทนราษฎรของรัฐสภาญี่ปุ่น

 เศรษฐกิจ 
เศรษฐกิจของนครคาไซมีศูนย์กลางอยู่ที่ภาคเกษตรกรรม

 การศึกษา 
นครคาไซมีโรงเรียนสังกัดเทศบาลนครคาไซ ได้แก่ โรงเรียนประถม 11 แห่ง โรงเรียนมัธยมต้น 4 แห่ง และโรงเรียนที่สังกัดคณะกรรมการศึกษาธิการจังหวัดเฮียวโงะ ได้แก่ โรงเรียนมัธยมปลาย 2 แห่ง นอกจากนี้ จังหวัดเฮียวโงะยังเปิดโรงเรียนการศึกษาพิเศษสำหรับผู้พิการอีก 1 แห่ง

 การขนส่ง 
 รถไฟ 
 20px บริษัทรถไฟโฮโจ: สายโฮโจ
 สถานี:  –  –  –  –  –  – 

 ทางหลวง 
 30px|link=|alt= ทางด่วนชูโงกุ
 

 การขนส่งสาธารณะ 
นครคาไซพึ่งพารถยนต์ส่วนตัวเป็นหลักในการเดินทาง ส่วนระบบขนส่งสาธารณะ ได้แก่ รถบัสระหว่างจังหวัด, รถบัสระหว่างเมือง (รถบัสชิงกิ), รถบัสลีมูซีนท่าอากาศยานคันไซ (รถบัสฮากูโระ), รถบัสในท้องถิ่น (รถบัสชุมชนนครคาไซ, รถบัสแฮปปี้) และแท็กซี่

 เมืองพี่น้อง 
   รัฐวอชิงตัน สหรัฐ

 สิ่งที่น่าสนใจในท้องถิ่น 
thumb|150px|right|เจดีย์อิจิโจจิ

 อิจิโจจิ  - เจดีย์ของวัดซึ่งสร้างเสร็จใน ค.ศ. 1171 ถือเป็นสมบัติแห่งชาติญี่ปุ่น
 รากันจิ  - มีชื่อเสียงจากรูปปั้นโกเฮียกุ-รากัง (พระสาวก 500 องค์ของพระพุทธเจ้า)
 ศูนย์ดอกไม้จังหวัดเฮียวโงะ 
 กลุ่มโคฟุงทามาโอกะ  - แหล่งโบราณสถานแห่งชาติ
 สวนมารูยามะ  - กล่าวกันว่าเป็นสถานที่ที่มีชื่อเสียงในการชมดอกซากูระ มีโรลเลอร์สไลเดอร์ที่มีความยาวรวม 197 เมตร และ 155 เมตร ซึ่งลงมาจากความสูง 110 เมตร นอกจากนี้ บนยอดเขายังมีนาฬิกาลูกโลกที่ใหญ่ที่สุดในโลก (เส้นผ่านศูนย์กลาง 5 เมตร น้ำหนักรวม 14 ตัน) ซึ่งได้รับการรับรองจากบันทึกสถิติโลกกินเนสส์

 บุคคลที่มีชื่อเสียง 
   - นักการเมือง
   - นักดนตรี